उन्होंने जंगल के राजा शेर का उदाहरण देते हुए कहा कि जब वह जंगल में चलता है तो छोटे-मोटे परिंदे सहित अन्य जंगली जानवरों में दहशत फैल जाती है और वन प्रांत में भूकम्प जैसा आ जाता है। शेर जैसी यही स्थिति सपाक्स संगठन की होना चाहिए और जब यह पूरी ताकत के साथ खड़ा हो तो वह प्रदेश ही नहीं वरन् देश में भी पहचाना जाए। राजनैतिक दलो को सिर्फ वोट की राजनीति समझ में आती है। उन्होंने कहा कि भगवान महावीर स्वामी ने कहा है कि बैर को प्रेम से जीता जाना चाहिए। इसी आदर्श को यदि सपाक्स संगठन भी अपनाए तो आपसी सदभाव और भाईचारे के जरिए हम जिले ही नहीं वरन् प्रदेश के लाखों लोगों को इस संगठन में शामिल कर सकते हैं। उन्होंने भरे हुए कंठ से कहा कि मेरे बारे में कहा जाता है कि मैंने कलेक्टर के रूप में जिले में राज किया, लेकिन यह अतिश्योक्ति है, वरन् शाजापुर जिले की जनता ने मेरे दिल पर राज किया है और यह राज आज भी कायम है।